b'\n_START_ARTICLE_\nPlattin lis\xc3\xa4lauseke\n_START_PARAGRAPH_\nNiin sanottu Plattin lis\xc3\xa4lauseke (tai Plattin sopimus, hyv\xc3\xa4ksytty 22.5.1903) on nimetty silloisen Yhdysvaltain senaattorin, Orville Plattin mukaan. Yhdysvallat piti oikeutenaan puuttua Espanjan\xe2\x80\x93Yhdysvaltain sodan (25.4.\xe2\x80\x9312.8.1898) seurauksena itsen\xc3\xa4istyneen Kuuban asioihin. Plattin lis\xc3\xa4lauseke takasi, ett\xc3\xa4 Yhdysvallat sai luvan esimerkiksi ostaa tai vuokrata maata sotilaalliseen k\xc3\xa4ytt\xc3\xb6\xc3\xb6n  ja "suojella" Kuuban itsen\xc3\xa4isyytt\xc3\xa4 vieraan vallan vaikutusvallalta el\xc3\xa4m\xc3\xa4n, yksityisen omistuksen ja henkil\xc3\xb6kohtaisen vapauden puolustamisen nimess\xc3\xa4 . Yhdysvallat k\xc3\xa4yttikin oikeuttaan ja sekaantui Kuuban asioihin varsin usein . Plattin lis\xc3\xa4lauseke mit\xc3\xa4t\xc3\xb6itiin asteittain 1930-luvulla. Lis\xc3\xa4lausekkeesta oli jo luovuttu, kun Kuuban johtoon nousi vuoden 1933 kersanttien kapinan my\xc3\xb6t\xc3\xa4 USA-mielinen kersantti Fulgencio Batista (s. 16.1.1901 \xe2\x80\x93 k. 6.8.1973). Plattin lis\xc3\xa4lausekkeen mit\xc3\xa4t\xc3\xb6imisest\xc3\xa4 huolimatta Yhdysvallat pit\xc3\xa4\xc3\xa4 edelleen kiistanalaista laivastotukikohtaa Guant\xc3\xa1namo Baylla.'